|  |  |
| --- | --- |
| FINANCIJSKI PLAN GDCK NOVALJA ZA 2025. GODINU  | Gradsko društvo Crvenog križa Novalja  |



Obrazloženje financijskog plana za 2025.

Financijski plan za 2025g. izrađen je temeljem Programa rada Gradskog društva Crvenog križa Novalja za 2025.g. Ukupni prihodi u financijskom planu za 2025.g. planirani su na temelju saznanja o mogućim prihodima u skladu sa zakonskim mogućnostima i djelatnostima Gradskog društva Crvenog križa temeljem Statuta i Zakona o Hrvatskom Crvenom križu (NN 71/10), kao i u izvršenju financijskog plana za 2024. godinu.

Na osnovu toga prihodi su planirani u iznosu od 59.634,00 € , a u ovisnosti o planiranim prihodima, rashodi su planirani u iznosu od 59.634,00 €. Višak poslovanja za 2024.g. zajedno s viškom prihoda ranijih razdoblja raspoloživ je za financiranje redovnog poslovanja Gradskog društva Crvenog križa Novalja.

**PRIHODI \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****59.634,00 €**

**RASHODI \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_59.634,00 €**

**Višak prihoda 2024.g. \_\_\_\_\_\_\_\_\_\_\_\_\_\_\_25.831,87 €**

**PRIHODI**

Prihodi su planirani po skupinama kako slijedi:

Skupina 31 Prihodi od prodaje roba i pružanja usluga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_3.000,00 eura

Skupina 32 Prihodi od članarina i članskih doprinosa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_150,00 eura

Skupina 33 Prihodi po posebnim propisima\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_35.484,00 eura

Skupina 34 Prihodi od imovine\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_20,00 eura

Skupina35 Prihodi od donacija\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_21.000,00 eura

Skupina 36 Ostali prihodi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_0,00 eura

Skupina 37 Prihodi od povezanih neprofitnih organizacija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_0.00 eura

 **UKUPNI PRIHODI:** **59.634,00 €**

***Obrazloženje po skupinama prihoda:***

***Skupina 31 – prihodi od prodaje roba i pružanja usluga***

Na ovoj poziciji planirani su prihodi od darovane krvi u iznosu od 600,00 eura. Prihodi tečajeva prve pomoći za vozače, zaposlenike na radu-zaštita na radu i tečajeva osnovnih postupaka oživljavanja planirani su u iznosu od 2400,00 eura.

***Skupina 32 – prihodi od članarina i članskih doprinosa***

Na ovoj poziciji planirani su prihodi od članarina Društva Crvenog križa, osnovnih škola i pomažućih članova u iznosu od 150,00 eura.

***Skupina 33 – prihodi po posebnim propisima***

Osiguravaju se temeljem Zakona o Hrvatskom Crvenom križu , obuhvaćaju prihode po posebnim propisima iz proračuna jedinica lokalne i područne (regionalne ) samouprave prema Zakonu o Hrvatskom Crvenom križu (NN 71/10) i Pravilniku o načinu i rokovima plaćanja sredstava iz prihoda JLS na području djelovanja Gradskog društva Crvenog križa Novalja u iznosu od 35.484,00 eura.

***Skupina 34 – prihodi od imovine***

Obuhvaćaju prihode od financijske i prihode od nefinancijske imovine. Prihodi od financijske imovine su: kamate za dane kredite i zajmove, na oročena sredstva, depozite po viđenju, zatezne kamate, pozitivne tečajne razlike i to nam je neznatan prihod od kamata 20,00 EUR za pozitivno stanje na računu.

***Skupina 35 – prihodi od donacija***

Obuhvaćaju novac i drugu imovinu koju, bez obveze vraćanja ili protučinidbe, neprofitna organizacija ostvaruje iz Državnog proračuna, proračuna jedinica lokalne i regionalne samouprave, od inozemnih vlada i međunarodnih institucija, od trgovačkih društava i drugih pravnih osoba, te od građana i kućanstava. GDCK Novalja planira prihode od donacija iz proračuna za razne projekte kao što su „Spasilačka služba na plaži Zrće“, akcije „Solidarnost na djelu“ te donacije fizičkih i pravnih osoba te dobrovoljnih priloga „Kasica“ te ostalih donacija na žiroračun u iznosu od 21.000,00 eura.

***Skupina 36 – ostali prihodi***

Obuhvaćaju prihode od naknade štete, refundacija te prihode od prodaje dugotrajne nematerijalne i materijalne imovine. Unutar ove skupine evidentira se otpis obveza i naplaćena otpisana potraživanja. U ovoj skupini prihoda nisu planirani prihodi.

***Skupina 37 – prihodi od povezanih neprofitnih organizacija***

Obuhvaćaju prihode od refundacija troškova koje nastaju prilikom sudjelovanja u radu Hrvatskog Crvenog križa na nacionalnoj razini te provođenju povjerenih aktivnosti. U ovoj skupini prihoda nisu planirani prihodi.

**29 – ODGOĐENO PRIZNAVANJE PRIHODA**

Ako promet ima obilježje prihoda, a taj prihoda ne pripada izvještajnom razdoblju, tada ga ne možemo iskazati kao prihod izvještajnog razdoblja već će pripasti prihodima budućeg razdoblja.

U korist prihoda izvještajnog razdoblja priznaje se samo razmjeran dio prihoda koji je razmjeran rashodima u razdoblju korištenja. Većinom se to odnosi na donacije dugotrajne imovine koja će se vremenom amortizirati, a sukladno tome prema nastanku troška i evidentirati kao prihod.

**RASHODI**

U ovisnosti o planiranim prihodima i aktivnostima navedenim u Programu rada Gradskog društva Crvenog križa Novalja za 2025. g. planirani su rashodi u iznosu od 59.634,00 eura.

Rashodi su planirani po skupinama kako slijedi:

Skupina 41 Rashodi za radnike\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_32.000,00 eura

Skupina 42 Materijalni rashodi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_23.700,00 eura

Skupina 43 Rashodi amortizacije\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2.000,00 eura

Skupina 44 Financijski rashod\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2.400 eura

Skupina 45 Donacije\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_200,00 eura

Skupina 47 Rashodi vezani uz financiranje povezanih neprofitnih organizacija\_\_\_\_\_\_\_\_\_0,00 eura

 **UKUPNI RASHODI: 59.634,00 €**

***Obrazloženje po skupinama rashoda***

***Skupina 41 - rashodi za radnike***

Na ovoj poziciji planirani su rashodi za plaće za redovan rad, doprinosi na plaću i ostali rashodi za radnike.

Ukupno planirani rashodi iznose 32.000,00 eura, a u strukturi rashode za radnike čine:

• Rashodi za plaće 24.000,00 eura

• Ostali rashodi za radnike 3.000,00 eura

• Doprinosi na plaću 5.000,00 eura

***Skupina 42 – materijalni rashodi***

Obuhvaćaju troškove korištenja usluga i dobara za redovno funkcioniranje i obavljanje javnih ovlasti i osnovnih djelatnosti. To su zbrojene naknade troškova radnicima (rashodi za službena putovanja, rashode za prijevoz, rad na terenu i odvojeni život te rashode za stručno usavršavanje radnika), volonterima i ostalim osobama izvan radnog odnosa koje uključuju naknade za obavljanje djelatnosti (porezi, doprinosi i sl.), naknade za službena putovanja i naknade ostalih troškova. Rashodi za razne usluge kao što su usluge telefona, pošte i prijevoza, komunalne usluge i naknada, naknada za uređenje voda, knjigovodstvene usluge, reprezentacija, troškovi električne energije, troškovi uredskog materijala i materijala za čišćenje i održavanje objekta, potrošni materijal za obavljanje javne ovlasti prve pomoći, troškovi održavanja edukacija mladih i organiziranja natjecanja, troškovi izleta volontera, troškovi održavanja službenog vozila (benzin, osiguranje, tehnički, servisi), sitan inventar te usluge tekućeg i investicijskog održavanja koje podrazumijevaju aktivnosti kojima se imovina održava ili vraća u funkcionalno stanje, kao što su: servisiranje uređaja i opreme, uređenje unutarnjih i vanjskih zidova, popravci i zamjene dotrajalih dijelova, periodični remonti opreme i sl.

Materijalni rashodi planirani su u ukupnom iznosu od 23.700,00 eura , a strukturu rashoda čine:

• Naknade troškova radnicima \_1.500,00 eura

• Naknade volonterima 200,00 eura

• Rashodi za usluge 8000,00 eura

• Rashodi za materijal i energiju 10.000,00 eura

• Ostali nespomenuti materijalni 4.000,00 eura

***Skupina 43 – amortizacije***

Rashodi za amortizaciju planirani su u iznosu od 2.000,00 eura. Obuhvaćaju troškove amortizacije na dugotrajnu imovinu koju Crveni križ Novalja posjeduje kao i amortizaciju za planiranu novu nabavu imovine.

***Skupina 44 –financijski rashodi***

Obuhvaćaju rashode za kamate, rashode za bankarske usluge i usluge platnog prometa, negativne tečajne razlike, zatezne kamate te ostale nespomenute financijske rashode u iznosu od 20,00 eura.

***Skupina 45 – donacije***

Na ovoj poziciji planirane su tekuće donacije u iznosu od 1.354,00 eura za osobe u stanju socijalnih potreba u paketima hrane i higijene prikupljenim u akcijama „Solidarnost na djelu 2025“ kao i primljenim drugim donacijama.

***Skupina 46- ostali rashodi***

Obuhvaćaju kazne, penale, naknade štete, neotpisanu vrijednost i druge rashode otuđene i rashodovane imovine, otpisana potraživanja, rashode za ostala porezna davanja, te ostale nespomenute rashode u visini od 200,00 eura.

***Skupina 47 – rashodi vezani uz financiranje povezanih neprofitnih organizacija***

Na ovoj poziciji nisu planirani rashodi.

 Predsjednik GDCK Novalja

 Hrvoje Tičić, dr.med